BE8 บวก 4 วันพุ่ง 12% โบรกชี้หุ้น “โกรทสต๊อก” กำไร Q2 นิวไฮ ชูเป้า 55 บ.
BE8 แรลลี่ 4 วันทะยาน 12% โบรกชี้หุ้น “โกรทสต๊อก” รับดีมานด์ Digital Transformation แกร่ง คาดกำไร Q2 นิวไฮ แนะนำราคาเป้าหมาย 55 บ.
BE8 แรลลี่ 4 วันทะยาน 12% โบรกชี้หุ้น “โกรทสต๊อก” รับดีมานด์ Digital Transformation แกร่ง คาดกำไร Q2 นิวไฮ แนะนำราคาเป้าหมาย 55 บ.
1 ส.ค. 2565

ผู้สื่อข่าวรายงานว่า วันนี้ (1 ส.ค.65) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 10:11 น. อยู่ที่ระดับ 52.50 บาท บวก 2 บาท หรือ 3.96% สูงสุดที่ระดับ 52.75 บาท ต่ำสุดที่ระดับ 51.75 บาท ด้วยมูลค่าการซื้อขาย 61.85 ล้านบาท

ทั้งนี้ราคาหุ้น BE8 ปรับตัวขึ้นมาต่อเนื่อง 4 วันติดนับตั้งแต่ราคาหุ้นปิดที่ระดับ 47 บาท เมื่อวันที่ 22 ก.ค. 65 คิดเป็นการปรับตัวเพิ่มขึ้น 5.50 บาท หรือคิดเป็น 11.70%
บริษัท หลักทรัพย์กสิกรไทย จำกัด ระบุในบทวิเคราะห์ (1 ส.ค. 65) ว่า ช่วงเดือน ส.ค. หุ้นกลุ่ม Growth stock และ Tech Stock ทั่วโลกคาดเริ่ม Outperform คือ BE8 และคาด BE8 จะรายงานผลประกอบการงวดไตรมาส 2 จะ New High และจะดีต่อเนื่องในงวดไตรมาส 3 หลังจากบริษัทประกาศซื้อกิจการบริษัท เอคซเทนด์ ไอที รีซอร์ส จํากัด (X10) ผู้บริหารคาดว่าการซื้อกิจการจะแล้วเสร็จภายในเดือน ส.ค.นี้ ซึ่งมี upside ต่อกําไรสุทธิและราคาเป้าหมาย โดยคาดว่าจะเห็น upside ต่อราคาเป้าหมายของทางฝ่ายวิจัยจากการซื้อกิจการ X10 ที่ราว 3.63 บาท/หุ้น หลัง dilution อิงจากกําไรสุทธิปี 64 ของ X10 ที่ 34.50 ล้านบาท คาดว่าจะเห็น upside ต่อประมาณการกําไรสุทธิปี 66 ที่ 17% ส่วนปี 67 ที่ 14% ขณะที่คาดว่าจะเห็น upside ต่อประมาณการ EPS ปี 66 ที่ 9% ส่วนปี 67 ที่ 6% แนะนำราคาเป้าหมายพื้นฐาน 48.50 บาท
ส่วน บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (1 ส.ค. 65) ว่า คาดกำไรไตรมาส 2  จะทำจุดสูงสุดใหม่ โดยได้แรงหนุนจากธุรกิจหลักที่เติบโตเด่นตามความต้องการด้าน Digital Transformation ผสานช่วงครึ่งปีหลัง 65 คาดยังดีต่อเนื่อง จากการรับรู้โครงการต่างๆ เช่น ไปรษณีย์ไทย และการควบรวมกับ X10 หนุน และกำไรปีหน้ายังเติบโตเด่น แนะนำราคาเป้าหมายพื้นฐาน 55 บาท
ด้าน บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (1 ส.ค. 65) ว่า BE8 เป็นหุ้นกลุ่ม High Growth